Խոյեր (ֆիլմ)

Խոյեր (իսլանդերեն-Hrútar), 2015 թվականի Իսլանդական դրամատիկ ֆիլմ, որը գրվել և ղեկավարվել է Գրիմուր Հակոնարսոնի կողմից։ Այն ցուցադրվել է «Un Certain Regard» բաժնի Կաննի կինոյի փառատոնում 2015 թվականին, որտեղ ստացել է «Prix Un Certain Regard» մրցանակը։ Այն ցուցադրվել է 2015 թվականին Տորոնտոյի միջազգային կինոփառատոնի «Ժամանակակից համաշխարհային կինո» բաժնում։ Այն ընտրվել է որպես «Լավագույն օտարալեզու կինոնկար», Ակադեմիայի 88-րդ մրցանակաբաշխության ժամանակ, սակայն այն չի առաջադրվել։


== Սյուժե ==
Երկու հովիվ եղբայրներ քառասուն տարի չեն խոսել միմյանց հետ՝ փոքր խանդի և մրցակցության պատճառով։ Նրանք ապրում են հարևանությամբ։ Երկուսն էլ ամուսնացած չեն և կցված են իրենց հոտերին։ Բոլոր ոչխարները երկու ֆերմաներում և ամբողջ հովտում վարակված են scrapie հիվանդությամբ և պետք է ոչնչացվեն՝ խուսափելու վերավարակումից։ Ֆերմերները պետք է այրեն իրենց բոլոր խոտերը և ախտահանեն գոմերը։ Եղբայրներից մեկը՝ Գումին սպանում է իր հոտը, մինչ կենսաբանական գործակալների ժամանելը, սակայն նա թաքցնում է մի քանի ոչխար (իբր խույս տված հիվանդությունից) և մի խոյ իր տան նկուղում։ Նրանք համարվում են այդ ցեղատեսակի վերջին ներկայացուցիչները։ Իսկ մյուս եղբայրը հրաժարվում է սպանել իր ոչխարներին և սպանդից հետո հաճախ էր խմում և վիրավորում բոլորին։ Նա նաև հրաժարվում էր մաքրել գոմը, և քանի դեռ եղբայրը հիվանդանոցում է, Գումին ինքը պետք է մաքրի գոմը և վերացնի իրենց միջև եղած լարվածությունը։ Քիդին պատահաբար բացահայտում է Գումիի թաքցրած ոչխարների հոտը և ցանկանում է փրկել նրանց, սակայն Գումին հրաժարվում է։ Երբ մաքրման թիմի անդամը նույնպես հայտնաբերում է թաքցրած ոչխարները, երկու եղբայրները ստիպված պետք է համագործակցեն և փորձեն ոչխարներին քշել լեռներ։ Նրանց քառաթև հեծանիվը ընկնում է ձյան մեջ և եղբայրները բաժանվում են։ Քիդին գտնում է Գումիին ձյան մեջ՝ ցրտահարված։ Նա ցանկանում է փրկել եղբորը, սակայն ապարդյուն Գումին չի կենդանանում։ Ֆիլմը ավարտվում է նրանով, որ Քիդին փորձում է տաքացնել Գումիին, ընդունելով իրենց հաշտեցումը։


== Դերերում ==
Սիգուրուր Սիգերջոնսոն-Գումի
Թեոդոր Ջուլիուսոն-Քիդի
Շարլոտ Բովինգ-Կատրին
Ջոն Բենոնիսսոն-Ռոնոֆֆուր
Գուննար Յունսոն-Գրիմուր
Շարլեյֆուր Էինարսսոն-Սինդրի
Սվեին Օլաֆուր Գունարսոն-Բյարնի


== Արտադրում ==
Խոյը հիմնված էր մի պատմության վրա, որտեղ պատմվում է երկու եղբայրների մասին, որոնք կիսում էին միևնույն հողը և կնոջ պատճառով 40 տարի շարունակ միմյանց հետ չէին խոսում։ Հակոնարսոնը սիրում էր պատմության ողբերգական հիմքերը, նշելով, որ նման հակամարտությունները կարող են տարածվել Իսլանդիայում և նրա սահմաններից դուրս։ «Այս եղբայրները ոչ միայն ոչխարաբուծության մեջ են, այլև խորհրդարանում են»։
Ֆիլմը նկարահանվել է անամորֆիկ ոսպնյակներով`արևմտյան զգացմունքների տարածման համար և մասամբ ոգեշնչվել է 2007 թվականի նկարահանված «Նավթ» ֆիլմով, ինչպես նաև ֆիլմի ռեժիսոր Աքիա Կաուրիսմանիի աշխատանքով։ Սիգյուրոնսոնը և Յուլիաուսոնը, Իսլանդիայի լավագույն հայտնի դերասաններից երկուսը, պատրաստվել են իրենց դերերի համար, աշխատելով ֆերմայում։ Այլ կերպարներից շատերը փաստացի ֆերմեր էին, ինչպես ֆիլմի ոչխարի ուսուցանողը։


== Մրցանակներ ==
«Խոյը» հաղթող է ճանաչվել 2015 թվականին, գլխավոր մրցանակ` ժյուրիի կողմից, որը ղեկավարում է Իսաբելլա Ռոսսելինին։ 2015 թվականին Տրանսիլվանիայի միջազգային կինոփառատոնում «Խոյը» արժանացել է «Հատուկ ժյուրի» մրցանակին (այսինքն, երրորդ տեղը), ինչպես նաև «Հաղթող հանդիսատես» մրցանակին։ Այն արժանացել է հանդիսատեսի մրցանակին `Տրոմսյոյի միջազգային կինոփառատոնում և իրանական «Ֆաջր» կինոփառատոնում 2016 թվականին։


== Ծանոթագրություններ ==


== Արտաքին հղումներ ==
Rams(անգլ.) ֆիլմը Internet Movie Database կայքում
Rams(անգլ.) ֆիլմը Rotten Tomatoes կայքում
Facebook